《题帷幄元勋册八首》
明代·胡应麟

平明阊阖露华晞，六服怀琛候紫薇。岛虏行成祈北面，蕃臣重紫到西飞。

清风绝塞尘沙净，赤日扶桑燧火微。从此禦戎传庙略，上公横玉赞垂衣。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。